Faktisk totalvægt: Det som køretøjet vejer, hvis du kører det op på en vægt. Altså egenvægten plus det du har læsset på anhængeren.
Tilladt totalvægt: Fremgår af registreringsattesten for bilen og anhængeren.
Koblingsvægt: Fremgår af din bils registreringsattest som "størst tilladte totalvægt for påhængskøretøjet". Der er opgivet en vægt for et påhængskøretøj med og uden bremser.
Egenvægt: Fremgår af registreringsattesten, og er den vægt som køretøjet vejer uden passagerer, last m.m.
Køreklar vægt: Fremgår af nye registreringsattester, og er vægten af bilen inkl. fører og benzin, olie m.m. Køreklar vægt er typisk 125 kg højere end egenvægten.
Kilde: Rådet for Sikker Trafik